OpenLLM-France/wikimedia huggingface dataset:
# Fase de Classificació de la Copa del Món de Rugbi 1995-Oceania

La zona oceànica tenia per a la Copa del Món de Rugbi de 1995 una plaça disponible a sumar a les 3 nacions d'Oceania que ja estaven classificades: Nova Zelanda, Austràlia i Samoa Occidental.
Dos equips lluitaven per la plaça vacant. Es va decidir realitzar una eliminatòria a doble volta per discernir qui optenia el passaport per jugar el mudial de Sud-àfrica.

## Eliminatòria

Tonga es classifica per la Copa del Món de Rugbi de 1995, per un resultat final a l'eliminatòria de 34–26.
| Fiji | 11–24 | Tonga | 12 de juny de 1993 {{{time}}} - Suva, Fiji |
| Tonga | 10–15 | Fiji | 17 de juliol de 1993 {{{time}}} - Nuku'alofa, Tonga |

## Referències

* ↑ «RUGBY WORLD CUP 1995» (en anglès). Welsh Rugby Union. Arxivat de l'original el 12 de febrer 2015. [Consulta: 3 agost 2015].
* ↑ Barclay, Simon. Rugby World Cup 1987 - 2011 Complete Results & Statistics (en anglès). Lulu.com, 2011. ISBN 9781447899563 [Consulta: 30 juliol 2015].
* ↑ «RWC 1995» (en anglès). [Consulta: 3 agost 2015].
* ↑ «ESPN 1995 RWC qualification» (en anglès). ESPN. [Consulta: 4 agost 2015].
# Kopilki

Kopilki (en rus: Копылки) és un poble de l'óblast de Vladímir, a Rússia, que en el cens del 2010 tenia 79 habitants. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..
# Taigà (Rússia)

Taigà (en rus: Тайга) és una ciutat de l'óblast de Kémerovo, a Rússia, que el 2019 tenia 23.168 habitants, és la seu administrativa del districte homònim. La ciutat es troba a la línia ferroviària del Transsiberià.

## Referències

* ↑ http://xn--400-eddplucwdhb0e2b.xn--p1ai/userfiles/files/tajny_imen_zemli_kuzneckoj.pdf
# Propodeum

El propodeum és el primer segment abdominal dels himenòpters apòcrits, (vespes, abelles i formigues). La fusió del propodeum amb el tòrax forma el mesosoma. És una gran i única esclerita, sense subdivisions i porta un parell d'espiracles. Està molt constreta en la part posterior per formar l'articulació del pecíol.

## Referències

* ↑ «Definition of PROPODEUM» (en anglès). Merriam-Webster. [Consulta: 26 març 2022].
* ↑ Dade, Harry Arthur. Anatomy and Dissection of the Honeybee (en anglès). I.B.R.A, 1994. ISBN 978-0-86098-214-2.
* ↑ Saini, Malkiat S.; Dhillon, Surjit S. «Metapleural Transformations with Respect to Propodeum and Metapostnotum in Hymenoptera». The Florida Entomologist, 63, 3, 1980, pàg. 286–292. DOI: 10.2307/3494624. ISSN: 0015-4040.
# Florence Lepron

Florence Lepron, (nascuda el 16 de gener de 1985 a Nantes, França) és una jugadora de bàsquet francesa. Juga per la selecció nacional francesa femenina de bàsquet. Va competir als Jocs Olímpics d'Estiu de 2012 on França va guanyar la medalla de plata. Ella és 1,82 m d'alçada.

## Referències

* ↑ «Women's Basketball». London2012.com. Arxivat de l'original el 23 de gener 2013. [Consulta: 30 juliol 2012].
* ↑ «Florence Lepron Bio, Stats, and Results». Arxivat de l'original el 2015-09-30. [Consulta: 22 setembre 2015].

## Enllaços externs

* Perfil en Mundial 2010
# Whitaker

Whitaker és una població dels Estats Units a l'estat de Pennsilvània. Segons el cens del 2000 tenia 1.338 habitants.

## Demografia

Segons el cens del 2000, Whitaker tenia 1.338 habitants, 560 habitatges, i 384 famílies. La densitat de població era de 1.722 habitants per km².
Dels 560 habitatges en un 28,9% hi vivien nens de menys de 18 anys, en un 47,7% hi vivien parelles casades, en un 15,7% dones solteres, i en un 31,4% no eren unitats familiars. En el 28% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,4% tenia menys de 18 anys, un 6,4% entre 18 i 24, un 30% entre 25 i 44, un 23,2% de 45 a 60 i un 17% 65 anys o més.
L'edat mediana era de 39 anys. Per cada 100 dones de 18 o més anys hi havia 94,1 homes.
La renda mediana per habitatge era de 34.239 $ i la renda mediana per família de 39.250 $. Els homes tenien una renda mediana de 29.152 $ mentre que les dones 23.409 $. La renda per capita de la població era de 19.910 $. Entorn de l'11,9% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitaker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Whitaker». American Fact Finder. Oficina del Cens dels Estats Units, 12-01-2010.
# Macropharyngodon moyeri

Macropharyngodon moyeri és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba al Japó i Taiwan.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544. (text)
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Biòpsia mamària

Una biòpsia mamària o biòpsia de mama es fa quan es descobreix una lesió sospitosa a la mamografia o l'ecografia per obtenir teixit per al diagnòstic patològic. Actualment existeixen diversos mètodes per a una biòpsia de mama. El mètode de biòpsia més adequat per a un pacient depèn de diversos factors, com ara la mida, la ubicació, l'aspecte i les característiques de l'anormalitat. Els diferents tipus de biòpsies de mama inclouen la punció aspirativa amb agulla fina (PAAF), la biòpsia assistida per buit, la biòpsia amb agulla gruixuda (BAG) i la biòpsia d'excisió quirúrgica. Les biòpsies de mama es poden fer mitjançant ecografia, ressonància magnètica o amb una tècnica de biòpsia estereotàctica. Les biòpsies assistides per buit se solen fer mitjançant tècniques estereotàctiques quan la lesió sospitosa només es pot veure a la mamografia. De mitjana, entre 5 i 10 biòpsies d'una lesió de mama sospitosa conduiran al diagnòstic d'un cas de càncer de mama.

## Referències

* ↑ «Stereotactic core needle breast biopsy marker migration: An analysis of factors contributing to immediate marker migration». European Radiology, 27, 11, 01-11-2017, pàg. 4797–4803. DOI: 10.1007/s00330-017-4851-7. PMID: 28526892.
* 1 2 «A sensitivity and specificity comparison of fine needle aspiration cytology and core needle biopsy in evaluation of suspicious breast lesions: A systematic review and meta-analysis». Breast, 31, 01-02-2017, pàg. 157–166. DOI: 10.1016/j.breast.2016.11.009. PMID: 27866091.
* 1 2 Zare Mehrjardi, Mohammad; Keshavarz, Elham; Ebrahimi, Afshar; Izadpanah, Ensieh «Complications associated with ultrasound-guided breast core needle biopsy (CNB)» (en anglès). Zenodo, 03-05-2016. DOI: 10.5281/zenodo.1038518.
* 1 2 «The cost effectiveness of vacuum-assisted versus core-needle versus surgical biopsy of breast lesions». Radiologia, 59, 1, 01-01-2017, pàg. 40–46. DOI: 10.1016/j.rx.2016.09.006. PMID: 27865561.
* 1 2 3 «Vacuum-assisted stereotactic breast biopsy in the diagnosis and management of suspicious microcalcifications». Diagnostic and Interventional Radiology, 22, 4, 01-07-2016, pàg. 326–33. DOI: 10.5152/dir.2015.14522. PMC: 4956017. PMID: 27306660.
* ↑ «Clinical Significance of Fine Needle Aspiration in Managing Patients with Breast Lesions». Folia Medica, 60, 3, 01-09-2018, pàg. 364–372. DOI: 10.2478/folmed-2018-0002. PMID: 30355841.
* ↑ Jameson, J. Harrison's Principles of Internal Medicine. Breast Cancer: McGraw-Hill.
# Kanksiali

Kanksiali fou un estat tributari protegit al prant de Halar, agència de Kathiawar, província de Gujarat, presidència de Bombai, a uns 15 km al su de Rajkot. Estava format per un sol poble amb dos tributaris separats. La superfície era de 197 km² i la població de 236 habitants. Els ingressos s'estimaven el 1881 en 120 lliures i el tribut als britànics era de 8,8 lliures i de 2,14 lliures al nawab de Junagarh.

## Referències

* «Enllaç». a Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Jeff Hendrick

Jeffrey Patrick "Jeff" Hendrick (nascut el 31 de gener de 1992) és un futbolista professional irlandès que juga com a migcampista pel Burnley FC de la Premier League i per la selecció irlandesa.

## Referències

* 1 2 «Jeff Hendrick». dcfc.co.uk, 24-04-2011. Arxivat de l'original el 2012-08-20. [Consulta: 4 gener 2014].

## Enllaços externs

* Dades estadístiques sobre Jeff Hendrick a soccerbase.com
* Jeff Hendrick UEFA competition record
# Voleibol platja als Jocs Olímpics d'estiu de 2016

Als Jocs Olímpics d'Estiu de 2016, realitzats a la ciutat de Rio de Janeiro (Brasil), es disputaran dues proves de voleibol de platja, una en categoria masculina i una altra en categoria femenina.
Les proves es realitzaran entre els dies 6 i 18 d'agost de 2016 a la platja de Copacabana.

## Resum de medalles

| Prova | Or | Plata | Bronze |
| Categoria masculina Detalls | BrasilAlison Cerutti Bruno Oscar Schmidt | ItàliaDaniele Lupo Paolo Nicolai | Països BaixosAlexander Brouwer Robert Meeuwsen |
| Categoria femenina Detalls | AlemanyaLaura Ludwig Kira Walkenhorst | BrasilÁgatha Bednarczuk Bárbara Seixas | Estats UnitsApril Ross Kerri Walsh Jennings |

## Medaller

| Posició | País | Or | Plata | Bronze | Total |
| 1 | Brasil | 1 | 1 | 0 | 2 |
| 2 | Alemanya | 1 | 0 | 0 | 1 |
| 3 | Itàlia | 0 | 1 | 0 | 1 |
| 4 | Estats Units | 0 | 0 | 1 | 1 |
| 4 | Països Baixos | 0 | 0 | 1 | 1 |
| Total | Total | 2 | 2 | 2 | 6 |
# Mahi Binebine

Mahi Binebine (Marràqueix, 1959) és un polifacètic artista (pintor, escultor i escriptor) marroquí.
L'any 1980 va marxar a París per estudiar matemàtiques, on va exercir de professor durant vuit anys i després es dedicà a escriure i pintar. Del 1994 al 1999 Binebine va viure a Nova York on va aconseguir que algunes de les seves pintures formessin part de la col·lecció permanent del Solomon R. Guggenheim Museum. El 2002 va tornar a Marraqueix.
Binebine ha escrit sis novel·les que han estat traduïdes a diversos idiomes. Destaquen La patera i Polen, disponibles en castellà, i que tracten les dificultats poc conegudes a les que ha de fer front qualsevol persona que decideix emigrar.

## Obres

* Le Griot de Marrakech, éd. de l'Aube, ISBN 275260212X
* Cannibales, éd. de l'Aube, ISBN 2752601557
* Terre d'ombre brulée, éd. Fayard, ISBN 2213617627
* Le Sommeil de l'esclave, éd. Stock, ISBN 2234024889
* L'Écriture au tournant, coauteur Abdellatif Laâbi, éd. Al Manar, ISBN 291389609X
* Pollens, éd. Fayard, ISBN 978-2-213-60996-6
* Les Étoiles de Sidi Moumen, éd. Flammarion, ISBN 978-2081236363 (Prix littéraire de la Mamounia, 2010)
* Le Seigneur vous le rendra, éd. Fayard, ISBN 9782213670843

## Enllaços externs

* Mahi Binebine - Lloc web oficial
* http://www.qantara.de/webcom/show_article.php/_c-304/_nr-16/_p-1/i.html
* Llibres de l'autor a les Biblioteques de Barcelona
* http://www.bibliomonde.com/auteur/mahi-binebine-82.html Arxivat 2012-01-17 a Wayback Machine.
# Sundhouse

Sundhouse (en alsacià Sundhüse) és un municipi francès, situat a la regió del Gran Est, al departament del Baix Rin. L'any 2004 tenia 1.356 habitants.
Forma part del cantó de Sélestat, del districte de Sélestat-Erstein i de la Comunitat de comunes del Ried de Marckolsheim.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 996 | 1.006 | 1.004 | 1.069 | 1.106 | 1.155 |

## Administració

Llista d'alcaldes :
| Període | Identitat | Partit |
| 1995-2008 | Michel Ritzenthaler | |
| 2008- | Jean-Louis Siegrist | |

## Agermanaments

* Bainac e Casenac
# Joan Busquets i Cornet

Joan Busquets i Cornet (Barcelona, 1845 - Barcelona, 1915) fou un empresari tapisser i decorador català.

## Biografia

Era fill de Sebastià Busquets i Minguell, teixidor de lli, i Francesca Cornet i Florensa, originaris de Guimerà, que es traslladaren a Tarragona a la dècada del 1830, on van crear un taller d'ebenisteria. Un dels fills, Josep Busquets va realitzar allà l'aprenentatge de l'ofici i el 1840 va obrir un taller propi a Barcelona. El 1878, després de la mort de Josep el 1875, el taller passà a denominar-se Busquets Germans, i el 1879 s'amplià la participació en el negoci amb l'entrada d'altres familiars.
Joan Busquets i Cornet, que ja hi havia exercit des dels inicis un paper destacat i el 1880 apareixia com a soci majoritari a les fonts comptables, amb un 47% del capital, succeí el seu germà Josep en la direcció de l'obrador barceloní d'ebenisteria, que assolí un prestigi elevat el darrer quart de segle. Com a fundador del Foment de les Arts Decoratives (FAD), n'exercí el càrrec de vicepresident entre el 1903 i el 1907. L'any 1888 passà a ser el cap de taller, amb el títol d'ebenista-tapisser, i l'empresa passà a denominar-se Casa Juan Busquets. Aquest mateix any, a l'Exposició Universal de Barcelona, Busquets guanyà una medalla d'or per la bona instal·lació i per distingir-se en els treballs de tapisseria. En el marc de l'anomenada «Febre d'or», el negoci va créixer, fent necessària l'ampliació del taller. El 1898 començà a aparèixer a la premsa la denominació Joan Busquets i Fill, fent referència al seu fill Joan Busquets i Jané, que es va formar a l'Escola de la Llotja de Barcelona com a ebenista i tècnic de disseny de mobiliari, i que acabaria fent-se càrrec del negoci.

## Referències

* 1 2 «Joan Busquets i Cornet». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Fons Casa Joan Busquets». Museu del Disseny de Barcelona.
# Hidroxitirosol

Hidroxitirosol, Hydroxytyrosol és un feniletanoide, un tipus de fitoquímic fenòlic amb propietats antioxidants in vitro. A la natura, l'hidroxitirosol es troba a la fulla de l'olivera i en l'oli d'oliva verge en les formes d'èster de l'àcid elenòlic, l'oleuropeïna.

## Referències

* ↑ «Antioxidant activity of tocopherols and phenolic compounds of virgin olive oil». Journal of the American Oil Chemists' Society, 73, 11, 1996, pàg. 1589–1593. DOI: 10.1007/BF02523530.
# Operación E

Operación E és una pel·lícula francohispanocolombiana rodada íntegrament a Colòmbia. Dirigida per Miguel Courtois, es basa en la vida del pagès colombià José Crisanto Gómez i en el rescat del nen Emmanuel, la Operació Emmanuel. Estrenada el 2012 a Europa, i el 2013 a Colòmbia malgrat les seves crítiques i connotacions polítiques. Destaquen en el repartiment Luis Tosar, Martina García i Gilberto Ramírez.

## Sinopsi

Enmig de la selva una dona dona a llum a un nen ajudada per uns guerrillers. Uns mesos després uns guerrillers es presenten de nit a casa de Crisanto, que viu en la selva colombiana controlada pels exèrcits de les FARC al costat de la seva família. Porten amb ells a un nen de 8 mesos i sota amenaces de mort l'obliguen a quedar-se amb ell.
Al poc temps, el nen cau greument malalt i decideixen portar-lo a l'hospital on sospiten que ha rebut maltractaments i Crisanto perd la seva custòdia. Quan tres anys després sent la notícia que es procedirà a l'alliberament d'una presonera de les FARC al costat del seu fill, s'adona de què es tracta del nen que ja no té i que la guerrilla vindrà a reclamar-lo en qualsevol moment.

## Repartiment

* Luis Tosar
* Martina García
* Gilberto Ramírez
* Francisco Pérez
* Eileen Moreno
* Rodolfo Silva
* Juan Carlos Contreras
* Elkin Correa
* Mary Herrera
* Jaime Correa
* Hedras Urrego
* Maikol Herrera
* Sigifredo Vega
* Beatriz Helena Álvarez
* Jaiber Parra
* Samuel Enrique Villar Blanco

## Nominacions i premis
### Medalles del Cercle d'Escriptors Cinematogràfics

| Categoria | Persona | Resultat |
| Millor actor | Luis Tosar | Nominat |

### XXII Premis de la Unión de Actores

| Categoria | Persona | Resultat |
| Millor actor protagonista | Luis Tosar | Nominat |

### XI Premis Mestre Mateo

| Categoria | Persona | Resultat |
| Millor actor protagonista | Luis Tosar | Guanyador |

### Festival de Cinema de Varsòvia

| Categoria | Persona | Resultat |
| Premi del Jurat Ecumènic | - | Guanyador |

### Festival de Cinema de Biarritz

| Categoria | Persona | Resultat |
| Millor actor | Luis Tosar | Guanyador |

## Referències

* ↑ La Justicia rechaza el recurso de Rojas y permite exhibir Operación E en Colombia
* ↑ La película 'Operación E', una de las pruebas "más difíciles" de la carrera de Luis Tosar, 20 Minutos, 28 de novembre de 2011
* ↑ «Medallas CEC 2012». Círculo de Escritores Cinematográficos. Arxivat de l'original el 2020-01-23. [Consulta: 3 abril 2016].
* ↑ Actrices míticas triunfan en los Premios Unión de Actores, El País, 3 de juny de 2013
* ↑ La película de animación 'O Apóstolo' gana seis de los 10 galardones a los que aspiraba en los XI Premios Mestre Mateo, La Vanguardia, 7 d'abril de 2013
* ↑ ‘Operación E’: la vida en tiempos de conflicto armado a timejust.es
* ↑ Luís Tosar, mejor actor en el Festival de Biarritz, La Voz de Galicia, 29 de setembre de 2012

## Enllaços externs

* Operación E a Séptimo arte.com
* Operación E a La Butaca.com Arxivat 2013-05-15 a Wayback Machine.
* Notícies sobre Operación E a rtve.es
# Flexo

Una llum articulada o flexo és una làmpada de taula, habitualment associada a l'estudi o tasca nocturna. El nom li ve del seu mànec flexible que permet llibertat de moviment i posicionaments diferents, tant per il·luminar parts importants d'escriptori o taula de treball com per evitar enlluernaments i altres molèsties. (A vegades la tulipa o mampara que cobreix la bombeta sol ser també flexible).
S'han creat infinitat de tipus de llums articulades de diferents materials, formes i colors arribant a formar part important de la decoració d'estudis i dormitoris de nens i adolescents. A més, se n'han creat de fixos a la taula per les vores per estalviar espai o no molestar quan el paper o document exigeix llibertat de moviment al voltant del tauler. (Per exemple, un arquitecte treballant en un projecte)
Les làmpades conegudes com a llum articulada, estan inspirades en el disseny original de Jac Jacobsen de 1936 amb el nom de L-1.
Com a anècdota dir que una llum articulada és la mascota de Pixar l'empresa d'animació internacional i també va ser un programa de ràdio precedent de Gomaespuma, ja que els seus integrants van començar en ell.

## Referències

* ↑ «flexo». Cercaterm. TERMCAT. [Consulta: 14 febrer 2022].
# Llista de colls de Lladurs

La llista de colls de Lladurs ordena alfabèticament els colls del municipi de Lladurs (Solsonès).
| Coll | Ubicació | Altitud |
| Collada de Clarà | 42° 0′ 59.67″ N, 1° 27′ 49.50″ E﻿ / ﻿42.0165750°N,1.4637500°E﻿ / 42.0165750; 1.4637500 | 680,9 |
| Collet dels Lladres | 42° 4′ 53.66″ N, 1° 27′ 22.23″ E﻿ / ﻿42.0815722°N,1.4561750°E﻿ / 42.0815722; 1.4561750 | 910,2 |
| Coll del Llop | 42° 2′ 10.87″ N, 1° 26′ 13.68″ E﻿ / ﻿42.0363528°N,1.4371333°E﻿ / 42.0363528; 1.4371333 | 680,9 |
| Coll de Marina | 42° 3′ 27.23″ N, 1° 30′ 39.40″ E﻿ / ﻿42.0575639°N,1.5109444°E﻿ / 42.0575639; 1.5109444 | 954,8 |
| Collada de Pedreguers | 42° 4′ 40.89″ N, 1° 24′ 45.06″ E﻿ / ﻿42.0780250°N,1.4125167°E﻿ / 42.0780250; 1.4125167 | 801,8 |
| Coll del Quer | 42° 3′ 46.99″ N, 1° 32′ 58.30″ E﻿ / ﻿42.0630528°N,1.5495278°E﻿ / 42.0630528; 1.5495278 | 996,0 |

## Referències

* 1 2 3 4 5 6 Institut Cartogràfic de Catalunya. Altitud presa del Mapa Topogràfic de Catalunya 1:5.000
* ↑ «Llista de colls de Lladurs». Gran Enciclopèdia Catalana. Barcelona: Grup Enciclopèdia Catalana.
# Kelly Ayotte

Kelly Ann Ayotte (/ˈeɪɒt/; 27 de juny de 1968) és una advocada i política estatunidenca que va ser Senadora dels Estats Units pel Partit Republicà de 2011 a 2017 i Fiscal de Nou Hampshire de 2004 a 2009.
Nascuda i criada a Nashua, Nou Hampshire, Ayotte es va llicenciar a l'Institut de Nashua, a la Universitat Estatal de Pennsilvàni i a la Villanova University School of Law. Va treballar com secretària legal pel Tribunal Suprem de Nou Hampshire abans d'entrar a l'empresa privada. També ha treballat com a fiscal del Departament de Justícia de Nou Hampshire, i breument va treballar en el consell legal del Governador de Nou Hampshire Craig Benson, abans de tornar al Departament de Justícia per servir com a Ajudant de Fiscal de Nou Hampshire.
El juny de 2004, el Governador Benson va nomenar Ayotte Fiscal de Nou Hampshire, després de la dimissió de Peter Heed. Es va convertir en la primera i única dona fiscal de Nou Hampshire, des del 2004 fins al 2009, després de renomenada en dues ocasions pel governador demòcrata John Lynch. Al juliol de 2009, Ayotte va dimitir com a fiscal per presentar-se a les eleccions al Senat dels Estats Units, després que el que ho havia estat en tres ocasions, l'incumbent Judd Gregg, anunciés la seva jubilació.
Al setembre de 2010, Ayotte va guanyar en una victòria ajustada respecte l'advocat Ovide M. Lamontagne en les primàries del Partit Republicà per les eleccions al Senat dels Estats Units. Va derrotar el llavors congressista Paul Hodes en les eleccions generals amb un sòlid 60% del vot i va jurar el càrrec al Senat com a membre del 112è Congrés el 3 de gener de 2011. El nom d'Ayette va sortir com a possible número 2 de Mitt Romney en la seva candidatura pel Partit Republicà en les eleccions presidencials de 2012. L'agost de 2013, la revista Newsmax va publicar en portada el titular "Ayotte No. 1 entre les 25 dones més influents en el GOP", qualificant-la com una "força emergent en del Congrés."
Al 2016, Ayotte va ser derrotada en la seva campanya a la reelecció per la Governadora Demòcrata Maggie Hassan per un marge molt estret de 1017 vots (el 0.14%). Després que el President Donald Trump nomenés el Jutge Neil Gorsuch membre del Tribunal Suprem dels Estats Units, l'administració va escollir Ayotte directora de l'equip de la Casa Blanca que escortaria el candidat a les reunions i les audiències a Capitol Hill.

## Referències

* ↑ Jennifer Bendery , 29-07-2012.
* ↑ «Ayotte Would Add Youth, Conservatism As VP Choice». npr.org, 04-08-2012. [Consulta: 28 gener 2013].
* ↑ Meyers, Jim. «Newsmax Exclusive: The 25 Influential Women of the GOP», 31-07-2013. [Consulta: 13 novembre 2013].
* ↑ «2016 General Election Information and Results». New Hampshire Secretary of State Elections Division, 08-11-2016. [Consulta: 20 febrer 2017].
* ↑ (en anglès) . Arxivat 2017-02-03 a Wayback Machine. «Còpia arxivada». Arxivat de l'original el 2017-02-03. [Consulta: 4 novembre 2020].